cyanic-selkie/wikianc huggingface dataset:
จอร์ดิน ไฮทิมา
เยาวชน
ไฮทิมา ลงเล่นในระดับเยาวชนครั้งแรกให้กับแคนาดา ในระดับอายุไม่เกิน 15 ปี ในวันที่ 7 สิงหาคม ค.ศ. 2014 ซึ่งพวกเธอเอาชนะปวยร์โตรีโก 5–0 ใน ฟุตบอลเยาวชนหญิงชิงแชมป์คอนคาแคฟรุ่นอายุไม่เกิน 15 ปี ที่หมู่เกาะเคย์แมน ในนัดชิงชนะเลิศทีมของเธอต้องพบกับเฮติ โดยเสมอกันในเวลาปกติ 1–1 ทำให้ต้องดวลลูกโทษตัดสิน โดย ไฮทิมา ได้รับโอกาสยิงเป็นคนที่ 4 และเป็นคนสุดท้ายทำให้แคนาดาชนะในช่วงการดวลลูกโทษ 4–1 ไฮทิมา ลงเล่นให้กับทีมอายุไม่เกิน 17 ปี ในวันที่ 3 มีนาคม ค.ศ. 2016 ในรายการคอนคาแคฟวิมินส์แชมเปียนชิป รุ่นอายุไม่เกิน 17 ปี นัดที่เอาชนะกัวเตลามา 3–0 ที่เซนต์จอร์เจส ในปีเดียวกัน ไฮทิมา ยังได้ลงเล่นในฟุตบอลโลกหญิงอายุไม่เกิน 17 ปี ในวันที่ 30 กันยายน เขาลงเล่นในนัดแรกของการแข่งขันและทำประตูได้ตั้งแต่ 3 นาทีแรก ช่วยให้ทีมเอาชนะ แคเมอรูน ที่ประเทศจอร์แดน อย่างไรก็ตาม ทีมของเธอตกรอบแบ่งกลุ่มของการแข่งขัน ในวันที่ 6 กรกฎาคม ค.ศ. 2017 ไฮทิมา ลงเล่นนัดแรกให้กับทีมรุ่นอายุไม่เกิน 20 ปี ในนัดที่เอาชนะสหรัฐ 4–1 หลังจากทำประตูได้ในนัดที่แพ้ให้กับทีมชาติจีน 3–1 ในรุ่นอายุไม่เกิน 17 ปี เมื่อวันที่ 12 กรกฎาคม 2017 ไอทิมา กลายเป็นชาวแคนาดาคนแรกที่ทำประตูให้กับทีมอายุไม่เกิน 17 ปี ทีมอายุไม่เกิน 20 ปี และทีมชาติชุดใหญ่ในปีปฏิทินเดียวกัน ในปี 2017 เธอได้รับการเสนอชื่อให้เป็น ผู้เล่นหญิงยอดเยี่ยมแห่งปีของแคนาดาในรุ่นอายุไม่เกิน 17 ปี สำหรับผลงานของเธอกับทีมอายุไม่เกิน 17 ปี, 20 ปี และทีมชุดใหญ่ตลอดทั้งปี ในวันที่ 12 มกราคม ค.ศ. 2018 ไฮทิมา ถูกเรียกติดทีมชุดแข่งขัน คอนคาแคฟวิมินส์แชมเปียนชิป รุ่นอายุไม่เกิน 20 ปี 2018 ที่ตรินิแดดและโตเบโก ในนัดแรกของการแข่งขัน ไฮทิมา มำสองประตูช่วยให้ทีมเอาชนะคอสตาริกา 3–1 ในนัดที่สอง ไฮทิมา ทำแฮต-ทริกช่วยให้ทีมเอาชนะเจ้าภาพตรินิแดดและโตเบโก 4–1 ซึ่งทำให้แคนาดาเข้ารอบไปสู่รอบรองชนะเลิศ เธอลงเล่น 66 นาทีในนัดที่เอาชนะเฮติ 4–0 ซึ่งทำให้แคนาดาเป็นผู้ชนะเลิศของกลุ่ม ในรอบรองชนะเลิศกับ เม็กซิโก ไฮทิมา ได้ลงเล่นตลอดทั้งนัดโดยผลจบลงด้วยการเสมอกัน 1–1 ใน 120 นาที ทำให้ต้องดวลลูกโทษตัดสินซึ่ง ไฮทิมา ทำประตูพลาดเป็นคนสุดท้ายทำให้ทีมของเธอพลาดการไปชิงชนะเลิศ ก่อนที่พวกเธอจะแพ้ในนัดชิงที่สามต่อเฮติ 1–0 ทำให้ แคนาดา พลาดการไปแข่งขันชิงแชมป์โลก โดยสุดท้าย ไฮทิมา กลายเป็นผู้ทำประตูสูงสุดของการแข่งชันด้วยจำนวน 5 ประตู และได้เป็นส่วนหนึ่งของทีมยอดเยี่ยมประจำการแข่งขัน
ทีมชุดใหญ่
เธอลงเล่นให้กับทีมชาติแคนาดาชุดใหญ่ เป็นครั้งแรกในวันที่ 8 มีนาคม ค.ศ. 2017 ในรอบชิงชนะเลิศ อัลกลัฟว์คัพ กับสเปน ทำให้เธอกลายเป็นผู้เล่นที่อายุน้อยที่สุดลำดับที่สามที่ลงเล่นให้กับแคนาดาชุดใหญ่ เธอทำประตูแรกให้กับแคนาดาชุดใหญ่ได้ในวันที่ 11 มิถุนายน ค.ศ. 2017 ในเกมเกมกระชับมิตร กับคอสตาริกา ที่บีเอ็มโอฟิลด์ ในโทรอนโต ทำให้เธอเป็นผู้ทำประตูที่อายุน้อยที่สุดเป็นอันดับสองในประวัติศาสตร์ของทีมชาติ ในไม่ถึง 1 นาทีถัดมาเขาสามารถทำประตูที่สองทำให้แคนาดาขึ้นนำห่าง 6–0 และผลจบลงด้วยคะแนนนี้ ทำให้เธอได้รับการเรียกติดทีมชาติอีกครั้ง เพื่อแข่งขันนัดกระชับมิตรสองนัดกับสหรัฐ ในวันที่ 9 และ 12 พฤศจิกายน ค.ศ. 2017
ทีมชาติ
รายการคะแนนและผลรวมประตูของแคนาดาจะขึ้นก่อน คอลัมน์ "คะแนน" จะระบุถึงคะแนนหลังจากประตูที่ไฮทิมาทำได้
เกียรติประวัติ
ปารีแซ็ง-แฌร์แม็ง แคนาดา ส่วนบุคคล
ณัฐธีร์ โกศลพิศิษฐ์
ณัฐธีร์ โกศลพิศิษฐ์ (ชื่อเล่น: บ๊อบ; ชื่อเดิม: บดินทร์ โกศลพิศิษฐ์; เกิด: 17 มิถุนายน พ.ศ. 2522) เป็นพิธีกร, ผู้ประกาศข่าว​ ชาวไทย​ เดิมเคยเป็นอดีตนักแสดงและนายแบบ​ รู้จักกันอย่างกว้างขวางในนาม​ “พี่บ๊อบพ่อน้องณัชชา"
ประวัติ
ณัฐธีร์ โกศลพิศิษฐ์มีชื่อเดิมว่า บดินทร์ โกศลพิศิษฐ์ เกิดเมื่อวันที่ 17 มิถุนายน พ.ศ. 2522 เป็นนักแสดง ผู้ประกาศข่าวทาง สทท. และโมเดิร์นไนน์ทีวี พิธีกร ชาวไทย เกิดที่อำเภอเกาะสีชัง จังหวัดชลบุรี เป็นลูกชายคนเดียวของครอบครัวในจำนวนพี่น้อง 6 คน ด้านการศึกษา ศึกษาระดับประถมศึกษาถึงมัธยมศึกษาตอนต้นเรียนโรงเรียนอุดมศึกษา ลาดพร้าว ระดับมัธยมปลาย โรงเรียนนวมินทราชินูทิศ เตรียมอุดมศึกษาน้อมเกล้า ระดับปริญญาตรีและปริญญาโทวิศวกรรมศาสตร์ (ไฟฟ้า) จุฬาลงกรณ์มหาวิทยาลัย ตอนเรียนอยู่เป็นติวเตอร์ สอนคณิตศาสตร์และฟิสิกส์ ตั้งแต่ปี 1
เริ่มเข้าสู่วงการบันเทิงจากการได้รับตำแหน่งหนุ่มแพรว ปี 2000 เริ่มด้วยภาพยนตร์ ผีสามบาท จากนั้นแสดงละครเรื่อง สุดดวงใจ, ปีกมาร, กิเลสมาร และ นางโจร ยังเป็นพิธีกร 9 Sci, มายา TV และ ทายได้ให้เลย เป็นผู้ประกาศข่าว เขาเคยได้รับรางวัลเมขลาสาขานักแสดงดาวรุ่งชายในปี พ.ศ. 2544 จากละคร สุดดวงใจ และเป็น 1 ใน 10 พิธีกรประชาชนนิยม ท็อปอวอร์ด ได้รางวัลในฐานะผู้ประกาศ และพิธีกรดีเด่น จาก Sudsupda Young & Smart Vote 2005
นอกจากนั้นเขายังร่วมหุ้นกับเพื่อนเปิดบริษัทปราชญ์สยาม รับทำวิจัยเกี่ยวกับระบบวิศวะในภาคอุตสาหกรรม และเปิดโรงเรียนกวดวิชาชื่อโรงเรียนณัฐบดินทร์กวดวิชา ย่านบางแค
ด้านชีวิตส่วนตัว สมรสกับ ณัฐสินี เนติเจริญพัฒน์ สมรสเมื่อเดือนเมษายน พ.ศ. 2550 มีบุตรสาวด้วยกัน 1 คน ชื่อ ณัชชาวีณ์ เกิดเมื่อวันที่ 20 กรกฎาคม พ.ศ. 2551 และมีบุตรชายฝาแฝดอีกสามคน คือ ณัติวัชร์ และณัติวิชญ์  ส่วนบุตรอีกคนหนึ่งเสียชีวิตไปเนื่องจากปอดไม่สมบูรณ์จากการคลอดก่อนกำหนด ทั้งสามเกิดเมื่อวันที่ 5 กันยายน พ.ศ. 2555 และมีบุตรชายคนเล็กอีก 1 คน ชื่อ ณัฐดรุตม์
เส้นขนานที่ 53 องศาใต้
เส้นขนานที่ 53 องศาใต้ คือวงกลมละติจูดที่ 53 องศา ด้านใต้ของระนาบศูนย์สูตรโลก เส้นนี้ลากผ่านมหาสมุทรแอตแลนติก มหาสมุทรอินเดีย มหาสมุทรแปซิฟิก และทวีปอเมริกาใต้ [1]
รอบโลก
เริ่มต้นที่เส้นเมริเดียนแรก และมุ่งหน้าไปทางตะวันออก โดยเส้นขนานที่ 53° ใต้ลากผ่านพื้นที่ดังนี้:
! scope="col" width="125" |พิกัด ! scope="col" |ประเทศ ดินแดน หรือพื้นน้ำ ! scope="col" |หมายเหตุ ! scope="row" style="background:#b0e0e6;" |มหาสมุทรแอตแลนติก ! scope="row" style="background:#b0e0e6;" |มหาสมุทรอินเดีย ! scope="row" |🇦🇺 ! scope="row" style="background:#b0e0e6;" |มหาสมุทรอินเดีย ! scope="row" style="background:#b0e0e6;" |มหาสมุทรแปซิฟิก ! scope="row" |🇨🇱 ! scope="row" style="background:#b0e0e6;" |ช่องแคบมาเจลลัน ! scope="row" |🇨🇱 ! scope="row" style="background:#b0e0e6;" |เซโน ออตเวย์ ! scope="row" |🇨🇱 ! scope="row" style="background:#b0e0e6;" |ช่องแคบมาเจลลัน ! scope="row" |🇨🇱 ! scope="row" |🇦🇷 ! scope="row" style="background:#b0e0e6;" |มหาสมุทรแอตแลนติก
พล่า
พล่า เป็นอาหารไทยประเภทยำ ใช้เนื้อสัตว์สด ๆ ปรุงรสด้วยน้ำมะนาว น้ำปลา พริก ตะไคร้ฝอย ใบสะระแหน่ เป็นต้น พล่าต่างจากยำตรงที่พล่ามักใช้เนื้อสัตว์ที่ไม่สุกมาก คลุกกับผักและเครื่องปรุงแบบยำแต่ใส่ตะไคร้ ใบมะกรูด และน้ำพริกเผาเพิ่มเข้ามาด้วย พล่ายังคล้ายกับแสร้งว่า แต่แสร้งว่าเป็นน้ำพริกเครื่องจิ้มผักดิบมักใช้กุ้งที่ย่างหรือลวกจนสุก
ประวัติ
พล่าเป็นอาหารโบราณ ปรากฏในบทละครเรื่อง รามเกียรติ์ พระราชนิพนธ์สมเด็จพระเจ้ากรุงธนบุรี ตอน ศึกท้าวสัทธาสูร วิรุญจำบัง ที่ทรงพระราชนิพนธ์เมื่อ พ.ศ. 2313 (จ.ศ. 1132) ความว่า
ปรากฏใน กาพย์เห่ชมเครื่องคาวหวาน พระราชนิพนธ์ในพระบาทสมเด็จพระพุทธเลิศหล้านภาลัย ความว่า
ตำรา แม่ครัวหัวป่าก์ (พ.ศ. 2452) ของท่านผู้หญิงเปลี่ยน ภาสกรวงศ์ ได้ระบุสูตรพล่าโดยอ้างจาก กาพย์เห่ชมเครื่องคาวหวาน ว่า "พล่าเนื้อสด ตามตำราสมเด็จพระพันพรรษา (สมเด็จพระศรีสุริเยนทราบรมราชินี)" โดยเนื้อสดที่ว่าคือเนื้อสมัน ในสูตรกล่าวไว้ว่า
"หั่นบาง ๆ ให้พอจานหนึ่ง เอาเกลือป่นเคล้าให้เค็มสักหน่อย น้ำส้มนิด น้ำมะนาวลงขยำนวดไปจนเนื้อนั้นซีดสุก ออกสีขาว แล้วบิดให้แห้ง…เอากระเทียมแห้งปอกซอยตามกลีบ แบ่งเอาขึ้นเจียวกับมันหมูส่วนหนึ่ง เหลือดิบไว้สองส่วน พริกชี้ฟ้าผ่าแคะเมล็ดออก หั่นตามยาว เมล็ดแตงเอาขึ้นขั้วทั้งเปลือก แล้วแกะเอาแต่เมล็ดใน สระแหน่เด็ดเอาแต่ใบ แล้วเอาของที่กล่าวเหล่านี้ลงประสมเคล้ากับเนื้อ เอาน้ำเคยดี น้ำมะนาวเคล้าให้ทั่วกัน…"
รายชื่อสกุลญี่ปุ่นที่ใช้มากที่สุด
ตามทางการแล้ว ในชื่อบุคคลญี่ปุ่นมีนามสกุลที่แตกต่างกันถึง 291,129 แบบ ตามการเขียนอักษรคันจิ ถึงแม้ว่านามสกุลเหล่านี้มีการออกเสียงและมีอักษรโรมาจิคล้ายกัน นามสกุล 10 อันดับแรกที่ผู้ใช้ประมาณ 10% ของประชากร ในขณะที่ 100 อันดับแรกมีผู้ใช้มากกว่า 33%
รายอันดับนี้มาจากการศึกษาโดยเมจิยาซูดะไลฟ์ในเดือนสิงหาคม ค.ศ. 2008 ซึ่งมีลูกค้าประมาณ 6,118,000 คน
วัดไทยกุสินาราเฉลิมราชย์
วัดไทยกุสินาราเฉลิมราชย์ เริ่มก่อสร้างมาตั้งแต่ปี พ.ศ. 2537 มีเนื้อที่ราว 14 ไร่ (6 เอเคอร์) ตั้งอยู่บริเวณกุสินารา อยู่ห่างจากสาลวโนทยาน สถานที่ดับขันธปรินิพพานของพระสัมมาสัมพูทธเจ้า ประมาณ 500 เมตรปัจจุบันมีพระราชรัตนรังษี เป็นประธานสงฆ์
ที่ตั้งและอาณาเขตของวัดไทย
วัดไทยกุสินาราเฉลิมราชย์ ตั้งอยู่กึ่งกลางระหว่างสาลวโนทยาน สถานที่ดับขันธปรินิพพานของพระสัมมาสัมพูทธเจ้า ประมาณ 500 เมตร และห่างจากมกุฏพันธนเจดีย์ สถานที่ถวายพระเพลิงพุทธสรีระ ประมาณ 500 เมตร มีเนื้อที่ประมาณ 14 ไร่
งานพระธรรมทูต
ได้ทำงานเชิงรุกและขยายการทำงาน ดังนี้
สถาบันสารสนเทศทรัพยากรน้ำ (องค์การมหาชน)
สถาบันสารสนเทศทรัพยากรน้ำ (Hydro - Informatics Institute) เป็นองค์การมหาชน จัดตั้งขึ้นเมื่อปี พ.ศ. 2547 ต่อมาในปี พ.ศ. 2552 จึงได้เปลี่ยนสถานะมาเป็นองค์การมหาชน ปัจจุบันมี นาย วิชัย อัศรัสกร เป็นประธานกรรมการ
ประวัติ
สถาบันสารสนเทศทรัพยากรน้ำและการเกษตร จัดตั้งขึ้นโดยพระราชดำริใน พระบาทสมเด็จพระมหาภูมิพลอดุลยเดชมหาราช บรมนาถบพิตร ให้สถาบันเทคโนโลยีแมสซาชูเซตส์ (MIT) ร่วมกับสำนักงานคณะกรรมการพิเศษเพื่อประสานงานโครงการอันเนื่องมาจากพระราชดำริ (สำนักงาน กปร.) และสำนักงานกองทุนสนับสนุนการวิจัย (สกว.) ร่วมกันวางแผนพัฒนาแหล่งน้ำ เริ่มจากการพัฒนากลไกการรวบรวมข้อมูลและประสานงานระหว่างหน่วยงานต่างๆ ที่เกี่ยวข้อง โดยให้หน่วยปฏิบัติการวิจัยและพัฒนาเทคโนโลยีคอมพิวเตอร์สมรรถนะสูง ศูนย์เทคโนโลยีอิเล็กทรอนิกส์และคอมพิวเตอร์แห่งชาติ สำนักงานพัฒนาวิทยาศาสตร์และเทคโนโลยีแห่งชาติ (สวทช.) จัดตั้งโครงการระบบเครือข่ายเพื่อการจัดการทรัพยากรน้ำแห่งประเทศไทยขึ้นในปี พ.ศ. 2541 เพื่อดำเนินการเก็บรวบรวมข้อมูลทรัพยากรน้ำลุ่มน้ำเจ้าพระยาทั้งหมด จากหน่วยงานต่างๆ ที่เกี่ยวข้อง แล้วสำเนากระจายข้อมูลนี้กลับไปให้หน่วยงานต่างๆ อีกครั้ง ให้ได้ใช้ข้อมูลร่วมกัน เกิดเป็นกลไกในการประสานงาน ประกอบการตัดสินใจ และดำเนินการได้
ในการวิจัยและพัฒนาระบบดังกล่าวเป็นผลให้เกิดความร่วมมือและพัฒนาบุคลากรด้านเทคโนโลยีสารสนเทศที่มีความสามารถในการพัฒนาระบบ สารสนเทศของหน่วยงาน นอกจากนี้หน่วยงานที่ร่วมดำเนินการได้พิจารณานำข้อมูลที่รวบรวมได้จากระบบเครือข่าย มาจัดรวบรวมเพื่อเปิดให้ ประชาชนเข้าถึง รับรู้ และศึกษาได้ อันจะเป็นฐานในการพัฒนาความร่วมมือภาคประชาชน ที่จะเข้ามามีส่วนร่วมในการดูแลรักษาทรัพยากรน้ำ และเป็นเครื่องมือในการดำเนินการขององค์กรลุ่มน้ำ ที่กำลังจะเกิดขึ้นได้ต่อไป
สำหรับด้านการเกษตร ได้มีการดำเนินงานโครงการระบบเครือข่ายสารสนเทศการเกษตร เพื่อใช้เป็นเครื่องมือในการนำข้อมูลมาสนับสนุนการเรียนรู้ในการจัดการ และการผลิตด้านการเกษตร และการพัฒนาชุมชน โดยมีองค์ประกอบสองส่วนหลักที่จะเป็นจุดเริ่มในการพัฒนาการเรียนรู้ทั้งเกษตรกร และหน่วยราชการที่เกี่ยวข้อง คือ
ทั้ง 2 ระบบนี้จะมีระบบย่อยๆ ที่พัฒนาขึ้น ประกอบด้วย ระบบบัญชีข้อมูลทางด้านเกษตรและชุมชน (Agricultural Data Clearing House) ใช้เป็น กลไกในการค้นหา เข้าถึง และรวบรวมความรู้ต่างๆ ด้านการเกษตรและระบบเครือข่ายสารสนเทศภูมิศาสตร์ ที่ใช้เป็นฐานในการวิเคราะห์ความเสี่ยง
สถาบันฯ ได้เปลี่ยนสถานะเป็นองค์การมหาชนตั้งแต่ วันที่ 1 มกราคม พ.ศ. 2552 ตามราชกิจจานุเบกษา โดยใช้ชื่อว่า สถาบันสารสนเทศทรัพยากรน้ำและการเกษตร (องค์การมหาชน) โดยมี ดร.รอยล จิตรดอน เป็นผู้อำนวยการสถาบันฯ คนแรก (หมดวาระการดำรงตำแหน่งเมื่อ 22 มิถุนายน 2560)
ต่อมาเพื่อให้สอดคล้องกับภารกิจด้านการพัฒนาระบบคลังข้อมูลน้ำและภูมิอากาศของสถาบันฯ และพระราชบัญญัติองค์การมหาชน (ฉบับที่ 2) พ.ศ. 2559 จึงได้มีการปรับปรุงพระราชกฤษฎีกาว่าด้วยการจัดตั้งสถาบันสารสนเทศทรัพยากรน้ำและการเกษตร (องค์การมหาชน) เป็น '''พระราชกฤษฎีกาจัดตั้งสถาบันสารสนเทศทรัพยากรน้ำ (องค์การมหาชน) พ.ศ. 2562 ขึ้น โดยประกาศในราชกิจจานุเบกษา เมื่อวันที่ 21 มีนาคม 2562 และมีผลใช้บังคับ ตั้งแต่วันที่ 22 มีนาคม 2562 ซึ่งตรงกับวันน้ำโลก ทำให้สถาบันสารสนเทศทรัพยากรน้ำและการเกษตร (องค์การมหาชน) เปลี่ยนเป็น สถาบันสารสนเทศทรัพยากรน้ำ (องค์การมหาชน) ใช้ชื่อย่อ สสน.''' และเปลี่ยนชื่อภาษาอังกฤษเป็น "Hydro - Informatics Institute (Public Organization)" ใช้ชื่อย่อว่า "HII" ตามพระราชกฤษฎีกาจัดตั้งสารสนเทศทรัพยากรน้ำ (องค์การมหาชน) พ.ศ. 2562 โดยมี ดร.สุทัศน์ วีสกุล เป็นผู้อำนวยการสถาบันฯ คนปัจจุบัน
วัตถุประสงค์การจัดตั้ง
(1) รวบรวม เชื่อมโยง บูรณาการ และวิเคราะห์ข้อมูลน้ำและภูมิอากาศที่มีผลกระทบต่อน้ำจากหน่วยงานที่เกี่ยวข้องเพื่อพัฒนาให้เป็นระบบคลังข้อมูลน้ำแห่งชาติ รวมทั้งให้บริการขัอมูล เพื่อสนับสนุนการพัฒนาและบริหารจัดการน้ำของประเทศ
(2) วิจัยและพัฒนาเทคโนโลยีและนวัตกรรมด้านการจัดการสารสนเทศทรัพยากรน้ำและระบบบริหารจัดการน้ำ
(3) ส่งเสริมความร่วมมือทั้งในประเทศและต่างประเทศในการวิจัยและพัฒนาเทคโนโลยีและนวัตกรรมด้านการจัดการสารสนเทศทรัพยากรน้ำ
(4) นำเสนอและถ่ายทอดผลการวิจัยและพัฒนาเพื่อให้หน่วยงานต่าง ๆ นำไปใช้ประโยชน์ในการเพิ่มประสิทธิภาพการบริหารจัดการทรัพยากรน้ำ และให้บริการถ่ายทอดเทคโนโลยีที่เป็นผลการวิจัย และพัฒนาของสถาบันให้ภาครัฐ ภาคเอกชน ชุมชน และประชาชน ทั้งในประเทศและต่างประเทศ นำไปใช้ประโยชน์ได้โดยสะดวกและเกิดประสิทธิผล โดยเรียกเก็บค่าธรรมเนียมหรือไม่ก็ได้
(5) ดำเนินการอื่นเพื่อพัฒนาระบบคลังข้อมูลน้ำแห่งชาติตามที่กฎหมายกำหนดหรือคณะรัฐมนตรีมอบหมาย
ตราสัญลักษณ์
ลักษณะเครื่องหมาย รูปสายน้ำสีน้ำเงินคาดผ่านเฉียงทำมุมสี่สิบห้าองศาบนใบไม้สีเขียว อยู่ในตำแหน่งกึ่งกลางของวงกลม มีตัวอักษร สสน ในตำแหน่งมุมล่างด้านขวา
องค์ประกอบของเครื่องหมาย
- สายน้ำ 3 สาย หมายถึง การสนับสนุนการพัฒนาและบริหารจัดการน้ำ
- ใบไม้ หมายถึง ความอุดมสมบูรณ์ มั่นคง ยั่งยืน
- วงกลม หมายถึง การบูรณาการ การรวบรวม เชื่อมโยงกัน
- สสน หมายถึง สถาบันสารสนเทศทรัพยากรน้ำ (องค์การมหาชน) มีชื่อย่อว่า สสน.
- สีน้ำเงิน หมายถึง น้ำ
- สีเขียว หมายถึง ชีวิต
ความหมายของเครื่องหมาย
การบูรณาการ รวบรวม และเชื่อมโยงข้อมูลน้ำและภูมิอากาศจากหน่วยงานที่เกี่ยวข้อง เพื่อสนับสนุนการพัฒนาและบริหารจัดการน้ำของประเทศ ไปสู่ความอุดมสมบูรณ์ มั่นคง และยั่งยืน
อ้างอิง
3. [http://www.ratchakitcha.soc.go.th/DATA/PDF/2562/A/036/T_0007.PDF พระราชกฤษฎีกาจัดตั้งสถาบันสารสนเทศทรัพยากรน้ำ (องค์การมหาชน) พ.ศ. 2562]
เฮริท
เฮริท เป็นเจ้าหญิงแห่งอียิปต์โบราณสมัยช่วงก่อนอาณาจักรใหม่ที่สอง พระองค์น่าจะเป็นพระราชธิดาของฟาโรห์ชาวฮิดซอส ฟาโรห์อเปปิ ซึ่งเป็นฟาโรห์ที่สำคัญที่สุดของราชวงศ์ที่ 15
ซัมเมอร์ เรย์
แดเนียลล์ มอยเนต (Danielle Moinet) เกิดวันที่ 28 พฤศจิกายน ค.ศ. 1983 นักมวยปล้ำอาชีพหญิงชาวอเมริกัน, ผู้จัดการมวยปล้ำอาชีพ, โมเดล, นักแสดง และอดีตผู้เล่นอเมริกันฟุตบอล
มิเชล พรูดอม
มิเชล จอร์ส ฌอง กิสแลง พรูดอม (Michel Georges Jean Ghislain Preud’Homme) เป็นอดีตนักฟุตบอลชาวเบลเยียม ตำแหน่งผู้รักษาประตู ปัจจุบันเป็นผู้จัดการทีมสต็องดาร์ลีแยฌ
1959
มัตสึกาตะ มาซาโยชิ
เจ้า มัตสึกาตะ มาซาโยชิ เป็นนักการเมืองและรัฐบุรุษชาวญี่ปุ่น ดำรงตำแหน่งเป็นนายกรัฐมนตรีคนที่ 4 และเป็นหนึ่งในบิดาผู้สร้างชาติของญี่ปุ่น
เกิดในครอบครัวซามูไรในเมืองคาโงชิมะ แคว้นซัตสึมะ เมื่ออายุได้ 13 ปีก็เข้าศึกษาในโรงเรียนขงจื๊อ โซชิกัง และได้รับการบ่มเพาะความจงรักภักดีต่อองค์จักรพรรดิ และเริ่มเข้ารับราชการในแคว้นซัตสึมะ จนกระทั่งใน ค.ศ. 1866 เขาก็ถูกส่งไปยังนางาซากิเพื่อศึกษาวิชาคณิตศาสตร์และศาสตร์ตะวันตก มัตสึกาตะได้รับการนับถือจอย่างสูงจากโอกูโบะ โทชิมิจิ และไซโง ทากาโมริ ซึ่งใช้งานเขาเป็นผู้ประสานงานระหว่างนครหลวงเกียวโตกับรัฐบาลแคว้นในคาโงชิมะ
การลงประชามติเพื่อคุ้มครองแรงงานประเทศสวิตเซอร์แลนด์ ค.ศ. 1924
การลงประชามติเพื่อคุ้มครองแรงงาน เกิดขึ้นที่ประเทศสวิตเซอร์แลนด์ เมื่อวันที่ 17 กุมภาพันธ์ ค.ศ. 1924  โดยมีผู้ใช้สิทธิ์ลงมติ เพื่อแก้ไขกฎหมายแรงงานถึง 57.6%
มัตสึกาตะ มาซาโยชิ
เมื่อทราบว่าสงครามระหว่างแคว้นซัตสึมะกับฝ่ายรัฐบาลโชกุนในโตเกียวกำลังจะปะทุ มัตสึกาตะก็ซื้อเรือที่พอจะหาได้ในนางาซากิเพื่อเตรียมรับมือกับสงคราม เรือลำนี้ถูกตั้งชื่อว่า คาซูงะ อย่างไรก็ตาม เหล่าผู้นำแคว้นต่างเชื่อว่าเป็นเรือขนส่งที่ดีที่สุด ดังนั้นมัตสึกาตะจึงยอมยกเรือลำนี้ให้แคว้นไป หลังจากนั้นไม่กี่เดือน คาซูงะก็ถูกประจำการเป็นเรือปืนและเข้าต่อสู้กับฝ่ายรัฐบาลโชกุนในสงครามโบชิง หลังจากการฟื้นฟูพระราชอำนาจและการล่มสลายของรัฐบาลโชกุน เขาก็อยู่ช่วยว่าการความเรียบร้อยในนางาซากิ และในปี ค.ศ. 1868 เขาก็ได้รับแต่งตั้งเป็นผู้ว่าราชการจังหวัดฮิตะ (ปัจจุบันเป็นส่วนหนึ่งของจังหวัดโออิตะ) ในขณะที่โอกูโบะ สหายของเขาก็ได้เป็นใหญ่เป็นโตในรัฐบาลใหม่ที่ตำแหน่งรัฐมนตรีมหาดไทย
ในปี ค.ศ. 1871 มัตสึกาตะย้ายมาที่โตเกียว และทำงานด้านการร่างกฎหมายและการปฏิรูปภาษีที่ดิน จนกระทั่งในปี ค.ศ. 1880 เขาก็ได้เป็นรัฐมนตรีมาตุภูมิ สองปีต่อมาก็ได้เป็นรัฐมนตรีคลัง และในตำแหน่งนี้เองที่เขาได้จัดตั้งธนาคารแห่งญี่ปุ่นขึ้น ต่อมาในปี ค.ศ. 1891 เขาก็ได้ดำรงตำแหน่งนายกรัฐมนตรี ต่อจากจอมพลยามางาตะ อาริโตโมะ
อ้างอิง
18351924
แครช ฮอลลี
ประวัติในวงการมวยปล้ำ
ในปี 1996 แครช ฮอลลี หรือ ไมเคิล ล็อกวูด เคยปล้ำใน APW (All Pro Wrestling) ในขณะนั้นใช้ชื่อว่า The Leprechaun ซึ่งชื่อก็ไปซ้ำกับสตาร์ที่อยู่ใน WCW ด้วย ในปี 1998 Lockwood ใช้ชื่อ Erin O’Grady ปล้ำในสมาคม ECW ด้วยการปล้ำที่โดดเด่น ทำให้ WWF/E สนใจเข้ามาปล้ำด้วย โดยในวันที่ 19 มกราคม 1998 Erin ถูกให้มาทดลองปล้ำ โดยเจอกับ Vic Grimes ก่อนจะเซ็นสัญญาเป็นนักมวยปล้ำ WWF/E หลังจากนั้น
WWF/E ส่ง Lockwood ไปปล้ำที่ MPW ( Memphis Power Pro Wrestling เป็นลีกล่างในเครือของ WWF/E) เพื่อพัฒนาทักษะการปล้ำ และเคยถูกส่งไปปล้ำที่ เม็กซิโก โดยการสวมหน้ากาก ภายใต้ชื่อ The Green Ghost (ในขณะนั้นยังอยู่ในสัญญา WWF)
ในปี 1999 เขาได้เปิดตัวครั้งแรกที่ WWF/E ในนามของ แครช ฮอลลี ซึ่งเปิดตัวในฐานะลูกพี่ลูกน้องของ บ็อบ (ฮาร์ดคอร์) ฮอลลี พี่ชายในบทของเขา ในตอนเดบิวใหม่ๆ เปิดตัวมาในกิมมิค เด็กมีปัญหา ชอบก่อเรื่องไปทั่ว สร้างความละเหี่ยใจให้ ฮาร์ดคอร์ ฮอลลี บ่อยๆ
อย่างไรก็ตาม ทั้งสองก็ได้ครองแชมป์แทกทีม ในวันที่ 19 ตุลาคม 1999 โดยเอาชนะ Rock 'n' Sock Connection (ดเวย์น จอห์นสัน กับ แมนไคด์) โดยที่ ตอนนั้น Mankind มีปัญหากับ The Rock และไม่ยอมแท็กเข้ามาปล้ำ หนีลงเวทีไปซะดื้อๆ ในแมตช์นั้นมี HHH มายุ่งเกี่ยวด้วย
แต่สองอาทิตย์ถัดมา แมนไคด์ ก็ได้จับคู่ปล้ำกับ อัล สโนว์ และชิงแชมป์แทกทีม คืนกลับไปได้ หลังจากนั้นเขาเริ่มเบนหาเข็มขัดที่จ๊อบเบอร์สมัยนั้น ต้องการอย่างมาก คือ แชมป์ฮาร์ดคอร์ ทำให้ บ็อบ และแครช ได้แยกทีมกันชั่วคราวเพื่อไปไล่ล่าแชมป์ฮาร์ดคอร์ กันทั้งคู่ โดยแครชได้แชมป์ครั้งแรกใน สแมคดาวน์ ปี 2000 โดยเอาชนะ เทสต์ ไปได้ และนั่นเป็นจุดเริ่มต้นของแชมป์ 22 สมัย ทั้งสองได้มาเจอกัน ในการชิงแชมป์ Hardcore แบบ Battle Royal ใน เรสเซิลเมเนีย ครั้งที่ 16 และแยกทีมกัน หลังจากที่ฟอร์มทีมกันมานานร่วม 6 เดือน
ในเดือนตุลาคม ปี 2000 Crash ได้มีเนื้อเรื่องกับ T&A (Test และ Albert) โดยในขณะนั้นมี ทริส สตราตัส เป็นผู้จัดการของ T&A และ Molly Holly ก็ถูกเดบิวขึ้นมาในกิมมิค สาวโลกสวย โดยมาจัดการกับ Trish และร่วมกันกับ Bob ตั้งกลุ่ม The Holly Cousin มีเนื้อเรื่องกับ T&A with Trish Stratus ในตอนนั้น
เดือนธันวาคม ปี 2000 ในศึก Rebelion Crash ได้แชมป์ European จาก วิลเลียม รีกัล โดยการช่วยเหลือบางส่วนจาก Molly Holly ที่เป็น Manager ให้ Crash ในขณะนั้น แต่ถัดมาสองวัน ก็เสียแชมป์คืนให้ Regal เหมือนเดิม
แม้ The Holly Cousin จะมีทั้งประสบการณ์ที่เคยได้ครองแชมป์ Hardcore และ แชมป์แทกทีม แต่พวกเขาก็ไม่เคยได้รับโอกาศได้ชิงแชมป์เหล่านั้นอีกเลยในช่วงหนึ่ง เช่นเดียวกับ มอลลี ฮอลลี ที่มีโอกาศชิงแชมป์หญิงบ่อยครั้ง เกือบชนะหลายครั้ง แต่ก็พลาดตลอด
รัฐควาลิยัร
รัฐควาลิยัร (อักษรโรมัน: Gwalior) เป็นรัฐมราฐากึ่งเอกราช กินพื้นที่ที่ปัจจุบันคือรัฐมัธยประเทศ และเติบโตขึ้นมาในสมัยการเจริญรุ่งเรืองของจักรวรรดิมราฐา และการแตกสลายของอาณาจักรโมกุล
แครช ฮอลลี
ประวัติในวงการมวยปล้ำ
The Holly Cousin กลับมามีบทบาทอีกครั้งในเนื้อเรื่องหลักกับ Dudley Boyz โดยที่ Molly Holly ได้ไปตกหลุมรัก Spike Dudley ในแบบฉบับรักน้ำเน่า ทีมของพี่ไม่ลงรอยกัน ทั้งสองทีมเจอกันบ่อยๆ ก่อนที่ Dudley จะจับ Molly ทุ่มลงกับโต๊ะ แต่ Spike เอาตัวไปบัง ความสัมพันธ์ระหว่าง Molly กับ Spike ชัดเจนขึ้นหลังจากนั้น ส่งผลให้ ทีมต้องค่อยๆ แยกกันในที่สุด
รัฐควาลิยัร
รัฐควาลิยัรปกครองโดยราชวงศ์สินธิยา ซึ่งเป็นราชวงศ์ในจักรวรรดิมราฐาที่เป็นฮินดู ในสมัยอาณานิคมอังกฤษ รัฐควาลิยัรได้รับการบรรจุเป็นหนึ่งในรัฐมหาราชาระดับ 21 สลุต ภายใต้ปกครองของบริติชราช ชื่อของรัฐมาจากเมืองโบราณควาลิยัร ซึ่งแม้จะไม่ได้เป็นราชธานีของรัฐในช่วงแรก แต่เป็นจุดยุทธศาสตร์สำคัญ ต่อมาเนื่องมาจากความแข็งแกร่วของป้อมควาลิยัร จึงได้ย้ายราชธานีมาที่นี่แทนอุชไชนะ หลังทาวลัต ราว สินทิยา สร้างวังขึ้นในหมู่บ้านใกล้กับป้อม รัฐตั้งขึ้นในศตวรรษที่ 18 โดยราโนจี สินทิยา ตั้งขึ้นเป็นส่วนหนึ่งของสมาพันธรัฐมราฐา
แครช ฮอลลี
ประวัติในวงการมวยปล้ำ
เดือนมีนาคม ปี 2001 ในรายการ Heat Crash ได้มีโอกาศ ชิงแชมป์ Ligth Heavyweight กับ ดีน มาเลนโก และเอาชนะไปได้ ป้องกันได้สองสมัย ก่อนจะเสียให้กับ Jerry Lynn ในเวลาต่อมา ในเดือนเมษายนปี 2001 Bob กับ Crash ได้กลับมารวมตัวกันอีกครั้ง แต่ก็เป็นได้แค่ Lower-card team ที่เอามาดันรุ่นน้อง และไม่มีบทอะไรเท่าไหร่นักก่อนที่ Bob จะบาดเจ็บอีกครั้งหลังจากกลับมาในช่วงเดือนกันยายน ปี 2001
ืในปี 2002 WWE ได้มีการแยกแบรนด์เป็น รอว์ และ สแมคดาวน์ Crash ถูกดราฟมาที่ Raw ในเดือนกันยายนปี 2002 เขาก็ไปโผล่ใน Smackdown จากแผนการที่ Eric Bischoff จะยกพวกจาก Raw ไปที่ Smackdown และ Crash ก็ วางแผนที่จะกำจัด เจฟฟ์ ฮาร์ดี โดยการไปร่วมมือกับ แมทท์ ฮาร์ดี แต่ก็ไม่สำเร็จ หลังจากนั้น เขาก็เป็นสตาร์ของ Smackdown ไปโดยปริยาย Crash ประเดิมการปล้ำแมตช์แรกที่ Smackdown ในวันที่ 5 กันยายน โดยการเอาชนะ The Hurricane ในการชิงแชมป์ Cruiserweight แต่หลังจากนั้น ก็มาเสียให้กับ เจมี โนเบิล ในวันที่ 3 ตุลาคม
รัฐควาลิยัร
ภายใต้ปกครอของ มหัทจี สินทิยา (1761–1794) รัฐควาลิยัรกลายมาเป็นหนึ่งในอำนาจระดับบน ๆ ของอินเดียกลาง และมีอำนาจเหนือในความสัมพันธ์ระหว่างรัฐในบรรดาสมาพันธรัฐมราฐา กระทั่งเกิดสงครามกับอังกฤษ รัฐกลายมาอยู่ภายใต้อำนาจของอังกฤษแทน และกลายมาเป็นรัฐมหาราชาของจักรวรรดิอังกฤษในอินเดีย ควาลิยัรเป็นรัฐที่ใหญ่สุดในเอเยนซีอินเดียกลาง และอยู่ภายใต้การดูแลของเรสซิเดนซีแห่งควาลิยัร จนถึงปี 1936 ที่ซึ่งแยกควาลิยัรออกจากเอเยนซีและมาอยู่ภายใต้การดูแลโดยตรงของผู้สำเร็จราชการประจำอินเดีย หลังอินเดียได้เอกราชในปี 1947 ผู้นำแห่งศินเทได้ลงนามในสนธิสัญญาส่งมอบสิทธิ์ปกครองให้แก่อินเดีย และรัฐควาลิยัรถูกผนวกเข้าเป็นส่วนหนึ่งของรัฐมัธยภารัต
แครช ฮอลลี
ประวัติในวงการมวยปล้ำ
ในเดือน ธันวาคม วันที่ 19 Crash ได้ฟอร์มทีมกับ Bill Demot เอาชนะ Nunzio และ Jamie Noble แต่หลังจบแมตซ์ Demot ก็จัดการ Crash ไปด้วย ทั้งสองมาเจอกันในวีคถัดมา ก่อนที่ Crash จะแพ้ไปแบบหมดสภาพ และก็หายยาวไป หลังจากไม่มีบทมานาน ในวันที่ 24 เมษายนปี 2003 Crash ได้เปิดตัวมาเป็นลูกน้องของ Matt Hardy กับ Shanon moore ในนามทีม Mattitude ได้ปล้ำแทกทีมกับ Shanon Moore บ้าง และแมตซ์สุดท้ายของ Crash Holly กับ WWE คือการปล้ำจับคู่กับ Shanon Moore รุมสกำ Orlando Jordan ใน House Show จนในวันที่ 30 มิถุนายน 2003 แครชได้ถูกปล่อยตัวออกจาก WWE ในที่สุด
ช่องแคบเกาหลี
ช่องแคบเกาหลี หรือ ช่องแคบสึชิมะ คือช่องแคบระหว่าง ประเทศเกาหลีใต้ และประเทศญี่ปุ่น โดยเชื่อมต่อระหว่างทะเลจีนตะวันออกกับทะเลญี่ปุ่น ในทางตะวันตกเฉียงเหนือของมหาสมุทรแปซิฟิก
แครช ฮอลลี
ประวัติในวงการมวยปล้ำ
เขาได้ย้ายไปอยู่ TNA โดยใช้ชื่อว่า แมด ไมกีย์ ปล้ำได้พักหนึ่ง แล้วก็ออกจากสมาคมไป แล้วเขาได้ทำสมาคมของเขาเอง ภายใต้ชื่อ Heartland Wrestling Association
การเสียชีวิต
ในวันที่ 6 พฤศจิกายน 2003 สตีวี ริชาร์ด ได้ไปพบศพของเขาในบ้านของริชาร์ดเอง โดยอยู่ในสภาพหน้าคว่ำในอ่างอาบน้ำ ศพของเขาถูกฝังไว้ที่ Rowan County, North Carolina
ช่องแคบเกาหลี
ภูมิศาสตร์
ทางตอนเหนือล้อมรอบโดยชายฝั่งส่วนใต้ของคาบสมุทรเกาหลี และทางใต้จรดกับทางฝั่งตะวันตกเฉียงใต้ของหมู่เกาะญี่ปุ่น ของเกาะคีวชู และเกาะฮนชู ช่องแคบนี้มีความกว้างประมาณ 200 กิโลเมตร (120 ไมล์) และมีความลึกเฉลี่ยประมาณ 90 ถึง 100 เมตร (300 ฟุต)
โดยมีเกาะสึชิมะที่แบ่งช่องแคบเกาหลีออกเป็นช่องตะวันตกกับช่องแคบสึชิมะ โดยช่องแคบตะวันตกนี้มีความลึกกว่า (ถึง 227 เมตร) และแคบกว่าช่องแคบสึชิมะ
กระแสน้ำ
มีสาขาของกระแสน้ำคูโรชิโอะไหลผ่านช่องแคบ สาขาของกระแสน้ำนี้มีความอุ่นและบางครั้งเรียกว่ากระแสน้ำสึชิมะ ซึ่งกำเนิดพร้อมกันกับหมู่เกาะของญี่ปุ่น ซึ่งในปัจจุบันได้พาดผ่านทะเลตะวันออกจากนั้นได้แบ่งออกเป็นแนวชายฝั่งของเกาะซาฮาลิน ในท้ายที่สุด ได้ไหลสู่มหาสมุทรแปซิฟิกเหนือผ่านทางช่องแคบส่วนเหนือของจังหวัดฮกไกโด และเข้าสู่ทะเลโอค็อตสค์ ทางตอนเหนือของเกาะซาฮาลิน ใกล้กับเมืองวลาดีวอสตอค ซึ่งลักษณะมวลของน้ำมีความต่างกันค่อนข้างหลากหลายเพราะความเค็มของน้ำค่อนข้างต่ำในชายฝั่งตะวันออกเฉียงใต้ของเกาหลีรวมไปจนถึงประเทศจีน
ความสำคัญทางเศรษฐกิจ
มีการส่งสินค้าระหว่างประเทศหลายเส้นทางผ่านทางช่องแคบ รวมถึงมีการบรรทุกจำนวนมากของท่าเรือทางตอนใต้ของเกาหลีใต้ ทั้งเกาหลีใต้และญี่ปุ่นต่างได้รับการจำกัดสิทธิเรียกร้องในอาณาเขตของพวกเขา ในช่องแคบนี้ถึง 3 ไมล์ทะเล (5.6 กม.) จากชายฝั่ง เพื่อให้มีการอนุญาตอย่างเสรีในการเดินทางผ่านช่องแคบนี้
มีเรือโดยสารหลายเส้นทางที่ผ่านช่องแคบนี้ โดยเรือพาณิชย์ข้ามฟากแล่นจากปูซาน ประเทศเกาหลีใต้ถึงท่าเรือญี่ปุ่น ประกอบด้วยเมืองฟูกูโอกะ สึชิมะ ชิโมโนเซกิ และฮิโรชิมะ เรือข้ามฟากยังเชื่อมต่อเกาะสึชิมะกับฟูกูโอกะ ส่วนเกาหลีใต้ได้แก่เกาะเชจูเชื่อมต่อกับเกาหลีแผ่นดินใหญ่ เรือข้ามฟากมีการเชื่อมต่อปูซานกับเมืองในญี่ปุ่นด้วยท่าเรือที่มีอยู่ในประเทศจีนสำหรับการเดินทางข้ามช่องแคบด้วยเช่นกัน
น่านน้ำของญี่ปุ่นขยายออกไปถึงสามไมล์ทะเล (5.6 กม.) เข้าไปในช่องแคบถึงระดับสิบสอง ตามที่รายงานเพื่ออนุญาตให้เรือรบกองทัพเรือสหรัฐติดอาวุธนิวเคลียร์ และเรือดำน้ำเพื่อการขนส่งทางช่องแคบโดยไม่เป็นการฝ่าฝืนข้อห้ามของประเทศญี่ปุ่น เมื่อเผชิญกับอาวุธนิวเคลียร์ในอาณาเขตนี้
ประเทศวานูวาตู
วานูวาตู (บิสลามา, อังกฤษ และVanuatu, ) หรือชื่อทางการคือ สาธารณรัฐวานูวาตู (Ripablik blong Vanuatu; Republic of Vanuatu; République de Vanuatu) เป็นประเทศหมู่เกาะที่ตั้งอยู่ในมหาสมุทรแปซิฟิกตอนใต้ ตั้งอยู่ทางทิศตะวันออกของประเทศออสเตรเลีย 1,750 กม. และตั้งอยู่ทางทิศตะวันออกเฉียงเหนือของนิวแคลิโดเนีย ทางทิศตะวันตกของประเทศฟีจี และทางทิศใต้ของหมู่เกาะโซโลมอน 500 กม. ชื่อของประเทศนี้ในยุคอาณานิคม คือ นิวเฮบริดีส์ (New Hebrides)
ใน ค.ศ. 2007 ประเทศวานูวาตูเป็นประเทศที่มีความสุขมากที่สุดในโลก จากดัชนีความสุขโลกของนิวอีโคนอมิกส์ฟาวน์เดชันส์ (เอ็นอีเอฟ)
ศัพทมูลวิทยา
ชื่อประเทศมาจากคำว่าวานูอา ("ดินแดน" หรือ "บ้าน") ซึ่งพบในภาษาตระกูลออสโตรนีเซียนบางภาษา กับคำว่า ตู หมายถึง "เพื่อยืน" (จากPOc *tuqur). ทั้งสองคำสื่อถึงสถานะเป็นเอกราชของประเทศ
ประวัติศาสตร์
เกาะจำนวนมากของวานูวาตูมีผู้อาศัยมานานนับพัน ๆ ปี หลักฐานที่เก่าแก่ที่สุด พบว่ามีอายุย้อนไปถึงประมาณ 2,000 ปีก่อนคริสตกาล และเมื่อ ค.ศ. 1606 นักสำรวจชาวโปรตุเกส ชื่อ เปโดร เฟร์นันเดซ เด กีโรส (Pedro Fernández de Quirós) ก็นับเป็นชาวยุโรปคนแรกที่เดินทางมาถึงหมู่เกาะนี้ ชาวยุโรปเริ่มตั้งถิ่นฐานในหมู่เกาะดังกล่าวในปลายศตวรรษที่ 18 หลังจากกัปตันเจมส์ คุก นักสำรวจชาวอังกฤษได้เดินทางมายังหมู่เกาะแห่งนี้ เมื่อระหว่างการเดินทางครั้งที่ 2 ของเขา
เมื่อ ค.ศ. 1906 ฝรั่งเศสและสหราชอาณาจักรตกลงที่จะปกครองดินแดนนี้ร่วมกัน โดยเรียกหมู่เกาะแห่งนี้ว่า "นิวเฮบริดีส์" ครั้นถึงทศวรรษ 1960 ประชากรชาววานูวาตูเริ่มกดดันเพื่อก่อตั้งรัฐบาลของตนเอง และภายหลังก็เรียกร้องเอกราชคืน และในที่สุดฝรั่งเศสและสหราชอาณาจักรก็ยอมคืนอำนาจอธิปไตยอย่างสมบูรณ์สู่เจ้าของพื้นที่อีกครั้ง เมื่อวันที่ 30 กรกฎาคม ค.ศ. 1980 (พ.ศ. 2523)
ในช่วงคริสต์ทศวรรษ 1990 วานูวาตูประสบความผันผวนทางการเมือง และในที่สุดก็นำไปสู่รัฐบาลแบบกระจายอำนาจมากขึ้น
บางท่านถือว่าวานูวาตูเป็นหนึ่งในเกาะสวรรค์ที่ยังคงสภาพดังเดิมอย่างแท้จริง
ภูมิศาสตร์
วานูวาตูมิได้เป็นเกาะเพียงเกาะเดียว ความจริงแล้วเป็นหมู่เกาะ มีเกาะน้อยใหญ่ทั้งหมด 83 เกาะ ในจำนวนนี้ มีอยู่ 2 เกาะ ได้แก่ เกาะแมตทิว (Matthew) และเกาะฮันเตอร์ ซึ่งถือเป็นดินแดนของนิวแคลิโดเนีย (ฝรั่งเศส)
ในบรรดาเกาะทั้ง 83 เกาะนั้น มี 14 เกาะที่มีเนื้อที่มากกว่า 100 ตารางกิโลเมตร ได้แก่
เกาะส่วนใหญ่เป็นภูเขาสูง เดินเป็นภูเขาไฟมาก่อน มีสภาพอากาศแบบเขตร้อน หรือกึ่งเขตร้อน เมืองที่ใหญ่สุด คือเมืองหลวง ชื่อว่า "พอร์ตวิลา" ตั้งอยู่บนเกาะเอฟาเต และเมืองลูแกงวีล บนเกาะเอสปีรีตูซันตู
จุดที่สูงสุดของวานูวาตู คือภูเขา Tabwemasana มีความสูง 1,879 เมตร (6,158 ฟุต) อยู่บนเกาะเอสปิริตู ซานโต เช่นเดียวกัน
นิเวศวิทยา
วานูวาตูถือเป็นภูมิภาคนิเวศบกที่โดดเด่นแห่งหนึ่ง เรียกว่า "ป่าฝนวานูวาตู" วานูวาตูยังเป็นส่วนหนึ่งของเขตนิเวศออสตราเลเชีย (Australasia ecozone) ซึ่งรวมถึงพื้นที่ใกล้เคียงอย่างนิวแคลิโดเนีย และหมู่เกาะโซโลมอน รวมทั้งออสเตรเลีย ปาปัวนิวกินี และนิวซีแลนด์
นิติบัญญัติ
รัฐสภาของวานูวาตูเป็นแบบสภานิติบัญญัติสภาเดียว มีสมาชิก 52 คน สมาชิกเหล่านี้ได้รับการเลือกตั้งทุกๆ 4 ปี จากการลงคะแนนเสียง ผู้นำพรรคหลักในรัฐสภา มักจะได้รับเลือกเป็นนายกรัฐมนตรี และเป็นผู้นำคณะรัฐบาล สำหรับประมุขของรัฐ คือประธานาธิบดี ได้รับเลือกคราวละ 5 ปี จากรัฐสภาและประธานรัฐบาลท้องถิ่น 6 จังหวัด อย่างไรก็ตามการจัดตั้งรัฐบาลนั้นยังปรากฏปัญหาหลายต่อหลายครั้ง อันเนื่องมาจากแตกแยกระหว่างผู้พูดภาษาอังกฤษและฝรั่งเศส
สถานการณ์ทางการเมือง
พรรครัฐบาลปัจจุบันประกอบด้วยพรรคเล็ก 8 พรรค และอาจจะทำให้พรรคเล็กเหล่านั้นไปอยู่กับฝ่ายค้านก็ได้ ทำให้รัฐบาลวานูวาตูอาจจะโดนมติไม่ไว้วางใจในเร็ว ๆ นี้
การแบ่งเขตการปกครอง
วาตูอาตูแบ่งการปกครองเป็น 6 จังหวัด (province) ดังนี้
เศรษฐกิจ
เศรษฐกิจนั้นส่วนใหญ่จะอิงกับเศรษฐกิจแบบเลี้ยงชีพ หรือเกษตรกรรมขนาดเล็ก ซึ่งเลี้ยงชีพประชากรราว 65% สำหรับการประมง บริการการเงินนอกประเทศ และการท่องเที่ยว (เมื่อปี ค.ศ. 1997 มีนักท่องเที่ยวประมาณ 50,000 คน) เป็นเศรษฐกิจหลักอันดับรองลงมา นอกจากนี้ก็ยังมีอุตสาหกรรมขนาดเล็ก รายได้จากการเก็บภาษีส่วนใหญ่มาจากภาษีนำเข้า และ 12.5% เป็นภาษีมูลค่าเพิ่มจากสินค้าและบริการ
ค่าจีดีพีของวานูวาตูเติบโตโดยเฉลี่ยไม่ถึง 3% ในทศวรรษ 1990 และตอบสนองความสนใจจากต่างประเทศ รัฐบาลจึงได้สัญญาที่จะเข้มงวดกับระเบียบด้านการเงินนอกประเทศ เมื่อกลางปี 2005 รัฐบาลได้เพิ่มความพยายามที่จะเร่งตลาดท่องเที่ยว ประเทศออสเตรเลีย และนิวซีแลนด์ เป็นผู้สนับสนุนหลักจากต่างประเทศของวานูวาตู
วานูวาตูเป็นเมืองปลอดภาษี ซึ่งไม่เปิดเผยข้อมูลบัญชีแก่รัฐบาลใด ๆ และหน่วยงานควบคุมกฎหมาย ในวานูวาตูนั้น ไม่มีภาษีเงินได้ ไม่มีการควบคุมการแลกเปลี่ยนเงินตรา บริษัทต่าง ๆ เลือกที่จะลงทุนในวานูวาตู เพื่อหลีกเลี่ยงกฎระเบียบ และการกระทำผิดกฎหมาย
ประชากร
ประชากร : 202,609 คน (กรกฎาคม 2547)
ประชากรส่วนใหญ่ของวานูวาตูเป็นชาวเมลานีเซียพื้นเมือง หรือนีวานูวาตู ส่วนที่เหลือประกอบด้วยชาวยุโรป เอเชีย และชาวหมู่เกาะอื่นๆ ในมหาสมุทรแปซิฟิก
ภาษาที่ใช้อย่างเป็นทางการมีด้วยกัน 3 ภาษา คือ ภาษาอังกฤษ ภาษาฝรั่งเศส และภาษาบิสลามา อันเป็นภาษาลูกผสมแบบหนึ่ง ที่มีรากฐานจากภาษาอังกฤษ นอกจากนี้แล้วยังมีภาษาถิ่นต่างๆ อีกกว่า 100 ภาษาที่ใช้พูดกันในหมู่เกาะนี้ นับเป็นพื้นที่ซึ่งมีความหนาแน่นของภาษาสูงที่สุดในภูมิภาคใดๆ ของโลก (โดยเฉลี่ยมีผู้พูดเพียง 2,000 คนต่อ 1 ภาษา) พื้นที่ซึ่งมีความหนาแน่นใกล้เคียงกันก็คือ ปาปัวนิวกินี
ศาสนาคริสต์เป็นศาสนาที่ประชากรนับถือมากที่สุดในวานูวาตู มีหลายคณะนิกายด้วยกัน สำหรับ Presbyterian เป็นนิกายที่มีผู้นับถือมากที่สุด นั่นคือมีผู้นับถืออยู่ประมาณ 1 ใน 3 ของประชากรทั้งหมด
สำหรับลัทธิคาร์โก (Cargo) ก็ได้รับความนิยมนับถือจากผู้ศรัทธาจำนวนหนึ่ง
วัฒนธรรม
วานูวาตูยังคงมีความหลากหลายของวัฒนธรรมอย่างเหนียวแน่น ทั้งที่เป็นวัฒนธรรมในท้องถิ่น และได้รับอิทธิพลจากต่างประเทศ วัฒนธรรมของวานูวาตูอาจแบ่งได้ตามภูมิภาคหลักๆ 3 ภาคดังนี้
นอกจากนี้ชายหนุ่มจะมีพิธีต่าง ๆ เกี่ยวกับการเข้าสู่ความเป็นผู้ใหญ่ เพื่อการเริ่มต้นชีวิตวัยผู้ใหญ่
ศิริพร อยู่ยอด
ศิริพร เอี่ยมสุข (นามสกุล​เดิม อยู่ยอด)​ หรือชื่อที่ใช้ในวงการบันเทิงว่า ตั๊ก ลีลา เกิดเมื่อวันที่ 27 มกราคม พ.ศ. 2515 ที่อำเภอตากฟ้า จังหวัดนครสวรรค์ เป็นนักร้องและนักแสดงตลกหญิงชาวไทย
ประวัติ
ศิริพร เอี่ยมสุข (นามสกุล​เดิม อยู่ยอด)​ เป็นบุตรคนโตในจำนวนพี่น้อง 2 คนของนางเกศกนก สิทิมรัตน์ แต่ไม่ทราบชือบิดา ตั๊ก เริ่มต้นร้องเพลงตั้งแต่อายุ 14 ปี แต่ทว่าศิริพรเองได้ยอมรับผ่านรายการโทรทัศน์ว่าตนเองไม่เคยประกวดเดินสายเลยแม้แต่เวทีเดียว และเมื่ออายุ 17 ปี ตั๊กเรียนจนจบการศึกษานอกโรงเรียน ศิริพรก็ได้เข้าประกวดร้องเพลงของสยามกลการ เมื่อปี พ.ศ. 2532 เป็นเวทีประกวดแรกในชีวิต และก็เป็นครั้งแรกที่ประสบความสำเร็จยิ่งยวด เนื่องจากในการประกวดครั้งนั้น ศิริพรได้รับรางวัลนักร้องดีเด่น (รางวัลเดียวกับ เบิร์ด ธงไชย แมคอินไตย) จากนั้นจึงได้เข้าสู่วงการบันเทิงอย่างเต็มตัวจากการสนับสนุนของ แจ้ ดนุพล แก้วกาญจน์ โดยเป็นนักร้องในสังกัดอินเทอร์นัล ค่ายเพลงของดนุพล มีอัลบั้มออกมาทั้งสิ้น 9 ชุด ในสังกัดนี้
มีเพลงที่ได้รับความนิยม เช่น ฉันไม่ใช่นางเอก, ธุรกิจเธอ, หมดห่วง, ไม่มีฝีมือ ต่อมาจนถึงปัจจุบัน ได้หันมาเปลี่ยนบทบาทด้วยการแสดงแนวตลก ชีวิตส่วนตัวได้สมรสกับนุ้ย เชิญยิ้ม (ชูเกียรติ เอี่ยมสุข) นักแสดงตลก ทั้งคู่มีบุตรชายด้วยกันคนเดียวชื่อภูสิษฐ์ เอี่ยมสุข (ชื่อเล่น ภู)
วงจรชีวิต กิเลสมนุษย์
วงจรชีวิตกิเลสมนุษย์เป็นภาพยนตร์เกาหลี ประเภท ดราม่า ออกฉายแล้วเมื่อวันที่ 19 กันยายน พ.ศ. 2546
อี แจ-จิน
อี แจ-จิน (イ•ジェジン; เกิด 17 ธันวาคม พ.ศ. 2534) เป็นนักดนตรีและนักแสดงชาวเกาหลีใต้ เขาเป็นสมาชิกวงร็อคเอฟ.ที. ไอส์แลนด์ ซึ่งเขาทำหน้าที่เป็นมือเบสและนักร้องที่ 2 เขายังมีส่วนส่วนร่วมในผลงานของเอฟ.ที. ไอส์แลนด์หลายอย่างด้วยตัวเขาเอง
การลงประชามติรัฐธรรมนูญเอสโตเนีย ค.ศ. 1932
การลงประชามติรัฐธรรมนูญ เกิดขึ้นที่ประเทศเอสโตเนีย ระหว่างวันที่ 13 ถึง 15 สิงหาคม ค.ศ. 1932  โดยมีผู้ใช้สิทธิ์แก้ไขรัฐธรรมนูญถึง 90.5%
มายเคมิคอลโรแมนซ์
มายเคมิคอลโรแมนซ์ (My Chemical Romance) หรือตัวย่อ MCR เป็นวงดนตรีร็อคสัญชาติอเมริกันจากเจอร์ซีย์ ซิตี้, รัฐนิวเจอร์ซีย์ มีผลงานตั้งแต่ระหว่างปี ค.ศ. 2001 ถึง ค.ศ. 2013 สมาชิกวงประกอบไปด้วย ร้องนำ - เจอราร์ด เวย์, มือกีตาร์ - เรย์ โตโร และ แฟรงก์ ไอเอโร และมือเบส - ไมกีย์ เวย์
ประวัติ
มายเคมิคอลโรแมนซ์ก่อตั้งขึ้นโดยนักร้องนำ เจอราร์ด เวย์ และ มือกลอง แมต เพลิสเซียร์ หลังเหตุการณ์ วินาศกรรม 11 กันยายน พ.ศ. 2544 เวย์ได้เห็นเหตุการณ์เครื่องบินชนตึกเกิดขึ้นต่อหน้าต่อตาและเป็นแรงบันดาลใจให้เขาก่อตั้งวงขึ้น เวย์ได้แต่งเพลง "Skylines and Turnstiles" เพื่ออธิบายถึงความรู้สึกเขาต่อเหตุการณ์ 11 กันยายน หลังจากนั้นไม่นาน เรย์ โตโรได้เข้ามาเป็นมือกีต้าร์ของวง เนื่องจากเวย์ไม่สามารถทำหน้าที่ร้องและดีดกีตาร์ไปพร้อมกันได้ ชื่อของวงได้รับการเสนอแนะโดย ไมกีย์ เวย์ มือเบสและน้องชายของเจอราร์ด ซึ่งทำงานในร้านหนังสือ Barnes & Noble และถูกใจชื่อหนังสือของ Irvine Welsh เรื่อง Ecstasy: Three Tales of Chemical Romanc พวกเขาอัดเพลงกันครั้งแรกในห้องใต้หลังคาของเพลิสเซียร์ ซึ่งออกมาเป็นเพลงอย่าง "Our Lady of Sorrows" และ "Cubicles" รวมเป็นเดโมที่พวกเขาเรียกว่า The Attic Demo
ไม่นานหลังจากก่อตั้ง ทางวงได้เซ็นสัญญากับค่ายเพลง อายบอลเรเคิดส์ และวางจำหน่ายสตูดิโออัลบั้มชุดแรกของพวกเขา I Brought You My Bullets, You Brought Me Your Love ในปี 2002 หลังจากนั้นพวกเขาเซ็นสัญญากับค่าย รีพรีซเรเคิดส์ ในปีถัดมาและปล่อยอัลบั้มชุดที่สอง Three Cheers for Sweet Revenge ในปี 2004 ซึ่งนับว่าเป็นอัลบั้มที่ประสบความสำเร็จ และได้รับรางวัลมากมายในปีเดียวกันนี้ ในเวลาหนึ่งเดือนหลังจากการปล่อยอัลบั้ม Three Cheers for Sweet Revenge เพลิสเซียร์ออกจากวงและบ็อบ ไบรอาร์ เข้ามาทำหน้าที่มือกลองแทน
อัลบั้มชุดต่อมา The Black Parade วางจำหน่ายในปี 2006 ได้รับเสียงวิจารณ์ไปทางค่อนข้างดีจากนักวิจารณ์เพลงส่วนใหญ่ ในปี 2010 มายเคมิคอลโรแมนซ์ประกาศผ่านหน้าเว็บไซต์ของวงในวันที่ 3 มีนาคมว่า ไบรอาร์ได้แยกตัวจากวง และในปลายปีเดียวกันนั้นพวกเขาวางจำหน่ายอัลบั้มชุดที่สี่ Danger Days: The True Lives of the Fabulous Killjoys มีแง่วิจารณ์ไปเชิงบวก
ในเดือนตุลาคม 2012 ทางวงปล่อยอัลบั้มรวมเพลง ชื่อ Conventional Weapons ซึ่งออกมาในลักษณะของอีพีเดือนละชุดไปจนถึงเดือนกุมภาพันธ์ 2013 รวมเป็นห้าชุด แต่ละชุดประกอบไปด้วยเพลงสองเพลง ซึ่งเป็นผลงานที่เคยอัดไว้ในปี 2009 แต่ไม่เคยเผยแพร่มาก่อน และหนึ่งเดือนหลังจากปล่อยอีพีชุดสุดท้ายของ Conventional Weapons ทางวงประกาศแยกตัวผ่านเว็บไซต์ของวงในวันที่ 22 มีนาคม 2013
ทรอย คอตเซอร์
ทรอย ไมเคิล คอตเซอร์ (Troy Michael Kotsur, ; เกิด 24 กรกฎาคม ค.ศ. 1968) เป็นนักแสดงชาวอเมริกัน เป็นที่รู้จักอย่างดีจากบทสมทบในภาพยนตร์เรื่อง โคด้า หัวใจไม่ไร้เสียง (2021) ซึ่งทำให้เขาได้รับรางวัลมากมาย รวมถึงรางวัลออสการ์, รางวัลแบฟตา, รางวัลสมาคมนักแสดงภาพยนตร์และโทรทัศน์ และคริติกส์ชอยส์มูฟวีอะวอดส์ เขากลายเป็นนักแสดงหูหนวกคนแรกที่ได้รับสามรางวัลหลัง
ชีวิตช่วงแรกและการศึกษา
คอตเซอร์เกิดเมื่อวันที่ 24 กรกฎาคม ค.ศ. 1968 ในเมซา รัฐแอริโซนา เป็นบุตรของโจดี (นามสกุลเดิม ทรู) และเลนนาร์ด สตีเฟน "เลน" คอตเซอร์ ทำงานเป็นผู้บัญชาการตำรวจในเมซา เมื่อคอตเซอร์อายุเก้าเดือน บิดามารดาพบว่าเขาหูหนวก พวกเขาจึงเรียนภาษามืออเมริกันเพื่อให้ครอบครัวสามารถสื่อสารกันได้ รวมถึงสนับสนุนให้คอตเซอร์เล่นกีฬาและผูกมิตรกับเด็กที่ได้ยินเสียงในละแวกนั้น คอตเซอร์เข้าเรียนที่ฟีนิกซ์เดย์สกูลฟอร์เดอะเดฟ ที่ซึ่งทำให้เขาเริ่มสนใจการแสดง เขาจบการศึกษาจากโรงเรียนเวสต์วูดไฮสกูล ขณะเรียนอยู่ที่นี่ ครูสอนการแสดงสนับสนุนให้เขาเข้าร่วมในรายการวาไรตีซีเนียร์และยังได้แสดงละครใบ้ที่ได้รับการตอบรับอย่างดีและเป็นแรงจูงใจทำให้เขาเริ่มสนใจละครเวทีด้วย
หลังจากคอตเซอร์จบการศึกษาระดับมัธยม เขาได้ฝึกงานที่เคทีเอสพี-ทีวี (ปัจจุบันคือ เคเอสเอซี-ทีวี) ในขณะที่เขามีความปรารถนาเป็นผู้กำกับภาพยนตร์นั้น ขณะฝึกงานเขาได้ช่วยงานบรรณาธิการและรู้สึกไม่ปะติดปะต่อกับผู้คนใดเลย โดยเขากล่าวว่า "ความฝันการเป็นผู้กำกับของผมพังทลาย หลังจากที่ผมยอมรับความจริงได้ว่าผมอาศัยอยู่ในโลกที่ไม่ได้ใช้ภาษาของผม" จากนั้นเขาเข้าเรียนที่มหาวิทยาลัยแกลลอเดต ตั้งแต่ปี 1987 ถึง 1989 และศึกษาด้านละครเวที โทรทัศน์ และภาพยนตร์
ประเทศคาซัคสถานในโอลิมปิกฤดูร้อน 2020
ประเทศคาซัคสถาน จะได้เข้าร่วมแข่งขันกีฬาโอลิมปิกฤดูร้อน ครั้งที่ 32 ค.ศ. 2020 (พ.ศ. 2563) ณ เมืองโตเกียว ประเทศญี่ปุ่น ระหว่างวันที่ 24 กรกฎาคม - 9 สิงหาคม พ.ศ. 2563 คณะกรรมการโอลิมปิกแห่งประเทศคาซัคสถานได้ส่งทีมนักกีฬาที่ผ่านรอบคัดเลือกโอลิมปิกแล้วทั้งหมด 36 คน เข้าร่วมการแข่งขันใน 10 ชนิดกีฬา
ออราเคิลคอร์ปอเรชัน
ออราเคิล คอร์ปอเรชั่น (Oracle Corporation) เป็นบริษัทเทคโนโลยีคอมพิวเตอร์ข้ามชาติสัญชาติอเมริกัน ที่มีสำนักงานใหญ่อยู่ที่เมืองออสติน รัฐเทกซัส ในปี พ.ศ. 2563 ออราเคิลเป็นบริษัทซอฟต์แวร์ที่ใหญ่เป็นอันดับสามของโลกในด้านรายได้และมูลค่าหลักทรัพย์ตามราคาตลาด บริษัทพัฒนาและจำหน่ายผลิตภัณฑ์ โปรแกรมฐานข้อมูล, เครื่องมือสำหรับพัฒนาฐานข้อมูล, ระบบวางแผนทรัพยากรองค์กร, ระบบลูกค้าสัมพันธ์, ระบบบริหารห่วงโซ่อุปทาน ออราเคิลก่อตั้งขึ้นในปี พ.ศ. 2520 และมีสำนักงานอยู่ในมากกว่า 145 ประเทศ ในปี พ.ศ. 2565 บริษัทมีพนักงานมากกว่า 143,000 คนทั่วโลก
คู่แข่ง
ในตลาดฐานข้อมูลออราเคิลมีคู่แข่งหลักคือ IBM DB2 และ ไมโครซอฟท์ ซีควลเซิร์ฟเวอร์ คู่แข่งที่รองลงมาเช่น Sybase, Teradata, Informix และ มายเอสคิวเอล ภายในตลาดโปรแกรมระบบมีคู่แข่งที่สำคัญคือ SAP
เนชั่นทีวี
เนชั่นทีวี (Nation TV) เป็นสถานีข่าวแห่งแรกของประเทศไทยที่ออกอากาศตลอด 24 ชั่วโมง ดำเนินการโดย บริษัท เนชั่น ทีวี จำกัด บริษัทย่อยในเครือเนชั่น เดิมชื่อว่า เนชั่น แชนแนล (Nation Channel) เริ่มส่งสัญญาณทางช่อง 8 ของสถานีโทรทัศน์เคเบิลยูบีซีเป็นครั้งแรก เมื่อวันที่ 1 มิถุนายน พ.ศ. 2543 และต่อมาย้ายการออกอากาศจากยูบีซี ช่อง 8 ไปยังสถานีวิทยุโทรทัศน์ไททีวี ช่อง 1 ผ่านระบบแอนะล็อก เอ็มเอ็มดีเอส เมื่อวันที่ 1 พฤษภาคม พ.ศ. 2546 จนถึงปี พ.ศ. 2557 และย้ายมาออกอากาศในโทรทัศน์ภาคพื้นดินระบบดิจิทัล ทางช่อง 22 จนถึงปัจจุบัน
ประวัติ
เนชั่น แชนแนล ออกอากาศครั้งแรกเมื่อ วันที่ 1 มิถุนายน พ.ศ. 2543 เวลา 12.00 น. ทางสถานีโทรทัศน์ยูบีซี ช่อง 8 โดยเริ่มออกอากาศด้วยภาพบรรยากาศสดในเฮลิคอปเตอร์ของสถานีฯ โดยมีรุ่งนภา กมลนรนาถ ประจำอยู่ที่เฮลิคอปเตอร์ เพื่อเตรียมลงจอด ณ อาคารอินเตอร์ลิงก์ ก่อนจะตัดภาพไปที่ห้องข่าวเพื่อให้สุทธิชัย หยุ่น ผู้ร่วมก่อตั้งเครือเนชั่น กล่าวเปิดสถานีอย่างเป็นทางการ โดยในช่วงท้ายของคำประกาศเปิดสถานี รุ่งนภาและผู้สื่อข่าวทุกคนได้ตอบคำถามที่สุทธิชัยกล่าวว่า "นักข่าวของเราทุกคน พร้อมหรือยังครับ" ว่า "พร้อมแล้ว" โดยปรากฏทีละคน และ ก่อนที่สุทธิชัยจะกล่าวปิดว่า "เราขอมอบเนชั่นแชนแนล เป็นสมบัติของประชาชนคนไทยทุกท่านครับ" ก่อนจะตกภาพเฮลิคอปเตอร์ที่กำลังบินผ่านอาคาร ก่อนจะตัดเข้าสู่อัตลักษณ์ของสถานี และเริ่มด้วยรายการข่าว "เนชั่นทันสถานการณ์ 12:00 น." โดยผู้ประกาศข่าวคู่แรกคือรุ่งนภาและกนก รัตน์วงศ์สกุล โดยมีทีมข่าว 400 คน และกองบรรณาธิการหนังสือพิมพ์ในเครือเนชั่น โดยมีอดิศักดิ์ ลิมปรุ่งพัฒนกิจ เป็นบรรณาธิการบริหารคนแรกของช่อง ดำเนินการโดย บริษัท เนชั่น ทีวี จำกัด (เมื่อก่อนใช้ชื่อว่า บริษัท เอ็นบีซี เน็กซ์ วิชั่น จำกัด) บริษัทย่อยของ บริษัท เนชั่น บรอดแคสติ้ง คอร์ปอเรชั่น จำกัด (มหาชน) ในเครือเนชั่น
ต่อมาในวันที่ 1 พฤษภาคม พ.ศ. 2546 เนชั่น แชนแนล ได้ย้ายการออกอากาศ จาก ยูบีซี 8 มาสู่ สถานีโทรทัศน์ไททีวี ช่อง 1 ผ่านทางระบบ MMDS ครอบคลุมรัศมีในเขตกรุงเทพมหานครและปริมณฑล โดยให้เหตุผลว่า มีอำนาจรัฐเข้าแทรกแซง โดยคืนก่อนหน้านั้น 1 วัน (30 เมษายน พ.ศ. 2546) เนชั่นแชนแนลได้จัดรายการพิเศษ "Memory Night" เพื่อเตรียมอำลาผู้ชมทางยูบีซี 8 โดยสุทธิชัย หยุ่น เป็นผู้ดำเนินรายการ และมีคณะผู้ประกาศข่าวของสถานีร่วมในรายการดังกล่าว นอกจากนี้ บริษัท เอ็มดีเอส ของออสเตรเลีย ได้ลงนามในสัญญาซื้อรายการจากเนชั่นทีวี เพื่อนำไปออกอากาศผ่านดาวเทียม และผลิตช่องรายการใหม่ ให้กับสถานีโทรทัศน์ WETV จังหวัดเชียงใหม่ ทางช่อง 9 ภายใต้ชื่อ Nation Channel Chiangmai
เนชั่นทีวีในระบบดิจิทัล
เมื่อวันที่ 27 ธันวาคม พ.ศ. 2556 เอ็นบีซี เน็กซ์ วิชั่น ชนะการประมูลช่องรายการข่าวในระบบดิจิทัล ในช่องหมายเลข 22 จึงได้เปลี่ยนชื่อช่องเป็น "เนชั่นทีวี" (Nation TV) ในวันที่ 17 มีนาคม พ.ศ. 2557 พร้อมปรับปรุงตราสัญลักษณ์ให้มีความทันสมัยมากยิ่งขึ้น และเริ่มทดลองออกอากาศตั้งแต่วันที่ 1 เมษายน พ.ศ. 2557
การปรับอัตลักษณ์
ในวันที่ 1 มกราคม พ.ศ. 2558 เนชั่นทีวีได้ปรับอัตลักษณ์อีกครั้ง โดยเป็นตัวอักษร N อยู่ในวงกลม ลอยตัวอยู่เหนือตัวอักษร Nation ซึ่งมาจากอัตลักษณ์เดิม แต่นำลูกโลกออก พร้อมปรับอัตราส่วนจอเป็น 16:9 เช่นเดียวกับสถานีโทรทัศน์ดิจิทัลอื่นๆ แต่บางกรณี เช่น ภาพในห้องส่ง ยังคงเป็นอัตราส่วน 4:3 เช่นเดิม จนกระทั่งเมื่อมีการย้ายห้องส่งของสถานีไปยังห้องส่ง ณ เดอะโคสท์ไลฟ์สไตล์มอลล์ เขตบางนา กรุงเทพมหานคร (ปัจจุบันยุติออกอากาศที่เดอะโคสต์บางนา และคืนพื้นที่ให้กับผู้ดำเนินการเพื่อให้เช่า) รวมถึงจัดซื้ออุปกรณ์และระบบการออกอากาศใหม่ที่ห้องส่งหลักอาคารอินเตอร์ลิงก์ รายการของเนชั่นทีวีทุกรายการจึงออกอากาศในอัตราส่วนจอ 16:9 ก่อนที่ต่อมาในวันที่ 9 มกราคม พ.ศ. 2563 เนชั่นทีวีได้มีการเปลี่ยนแปลงโลโก้อีกครั้งเพื่อความทันสมัย โดยมีจะงอยแยกออกมาเพิ่มจากหัวมุมบนซ้ายของตัวอักษร N ในลักษณะคล้ายกับเลข 1
รายการ
รายการต่าง ๆ ของเนชั่นทีวีที่มีชื่อเสียง อาทิ เก็บตกจากเนชั่น ดำเนินรายการโดยกนก รัตน์วงศ์สกุล และธีระ ธัญไพบูลย์, ชีพจรโลก กับสุทธิชัย หยุ่น, คมชัดลึก ที่สร้างชื่อให้กับสรยุทธ สุทัศนะจินดา ก่อนจะลาออกจากเครือเนชั่น หลังจากย้ายไปยังไททีวีราว 3 สัปดาห์
นอกจากนี้ เนชั่น บรอดแคสติ้ง คอร์ปอเรชั่น ยังเคยผลิตรายการโทรทัศน์ เสนอทางโมเดิร์นไนน์ทีวี และททบ.5 อีกด้วย แต่ปัจจุบันได้ย้ายมาออกอากาศทางเนชั่นทีวีทั้งหมดแล้ว
แซ็ง-นาแซร์
แซ็ง-นาแซร์ (Saint-Nazaire ; Sant-Nazer/Señ Neñseir) เป็นเทศบาลในจังหวัดลัวรัตล็องติก ทางตะวันตกของประเทศฝรั่งเศส เป็นเมืองที่มีท่าเรือที่สำคัญ บริเวณปากแม่น้ำลัวร์ ใกล้มหาสมุทรแอตแลนติก เป็นเมืองที่มีสืบทอดด้านการตกปลาและต่อเรืออันยาวนาน เชื่อกันว่าเมืองนี้ตั้งอยู่บนเมืองโบราณสมัยโรมันที่ชื่อ คาร์บิโล ซึ่งชาวโรมันใช้เป็นสถานที่ต่อเรือเมื่อ 56 ปีก่อนคริสต์ศักราช ได้พัฒนาเป็นเมืองท่าตั้งแต่ตอนกลางของคริสต์ศตวรรษที่ 19 เป็นต้นมา
รีสตาร์ต
"Restart" เป็นซิงเกิลของวงรูม 39ในปี พ.ศ. 2559 จากค่ายเลิฟอีส ประพันธ์เนื้อร้องโดย ธารณ ลิปตพัลลภ (แทน Lipta) แต่งทำนองโดย Room39 & โซ่ ETC (แมนลักษณ์ ทุมกานนท์) และเรียบเรียงโดย กฤช วิรยศิริ ,Room39 ออกจำหน่ายในวันที่ 25 กุมภาพันธ์ พ.ศ. 2559
เพลงนี้พูดถึงคนที่ทำผิดพลาดต่อคนรักซึ่งกว่า จะรู้สึกตัวก็ได้สูญเสียความรักไปแล้ว จึงอยากขอโอกาสเพื่อเริ่มต้นใหม่อีกสักครั้ง แม้ไม่รู้ว่าจะมีหวังหรือเปล่า
มิวสิกวีดิโอเพลง "Restart" โดยมีนักแสดงที่ชื่อเสียงมาจาก ฮอร์โมนส์ วัยว้าวุ่น ซีซั่น 3 แพรว-นฤภรกมล ฉายแสง และสกาย-วงศ์รวี นทีธร มาเล่นในมิวสิกวิดีโอนี้
การตอบรับ
เพลง Restart ได้อันดับ 11 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 10 เมษายน พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
การลงประชามติที่ลิกเตนสไตน์ ค.ศ. 1932
การลงประชามติเพื่อเปลี่ยนระบบการเลือกตั้ง เกิดขึ้นที่ประเทศลิกเตนสไตน์ เมื่อวันที่ 14 กุมภาพันธ์ ค.ศ. 1932  โดยมีผู้ใช้สิทธิ์เห็นชอบให้เปลี่ยนระบบเลือกตั้ง 54.9%
ราศีธนู
สำหรับ Sagittarius ความหมายอื่น ดูที่: กลุ่มดาวคนยิงธนู และนกเลขานุการ
ราศีธนู (Sagittarius จากsagittārius แปลว่า "นักยิงธนู") เป็นราศีที่ 9 ตามตำราของโหราศาสตร์ตะวันตก อยู่ระหว่างราศีพิจิกกับราศีมกร มีสัญลักษณ์เป็นเซนทอร์กำลังยิงธนู ช่วงวันที่ครอบคลุมของราศีธนูนั้น ในแบบสายนะจะครอบคลุมระหว่างวันที่ 23 พฤศจิกายน ถึง 21 ธันวาคม ส่วนแบบนิรายนะจะครอบคลุมระหว่างวันที่ 16 ธันวาคม ถึง 14 มกราคม
ดักลาส เอ-1 สกายเรเดอร์
เอ-1 สกายเรเดอร์ (A-1 Skyraider) เครื่องบินโจมตีเครื่องยนต์เดี่ยวซึ่งใช้รบในสงครามเกาหลี,สงครามเวียดนาม เอ-1 เป็นเครื่องบินโจมตีใบพัดในยุคไอพ่นเครื่องบิน เอ-1 ใช้งานไปจนถึงปี 2528 โดยมีเอ-7 คอร์แซร์ 2 มาแทนที่ในกองทัพเรือสหรัฐ
รถไฟใต้ดินบิลบาโอ
รถไฟใต้ดินบิลบาโอ (Metro de Bilbao; Bilboko metroa) เป็นรถไฟฟ้าใต้ดินในเมืองบิลบาโอ ประเทศสเปน ใช้รางมีเตอร์เกจ
รถไฟใต้ดินสายนี้มีระยะทาง 43.31 กิโลเมตร จำนวน 41 สถานี แบ่งเป็นสถานีใต้ดิน 25 สถานี และสถานียกระดับ 16 สถานี
เป็นระบบขนส่งมวลชนแห่งที่สี่ในประเทศสเปน ต่อเนื่องจากรถไฟใต้ดินมาดริด รถไฟใต้ดินบาร์เซโลนา และรถไฟใต้ดินบาเลนเซีย แต่เป็นเส้นทางที่มีผู้โดยสารมากเป็นอันดับที่สามของประเทศ รองจากรถไฟใต้ดินมาดริดและรถไฟใต้ดินบาร์เซโลนา
สถานี
(กำลังก่อสร้าง)
(โครงการ)
เฟลิคส์ มากัท
ว็อล์ฟกัง-เฟลิคส์ มากัท (Wolfgang-Felix Magath) เป็นอดีตนักฟุตบอลชาวเยอรมันเชื้อสายปวยร์โตรีโก เล่นในตำแหน่งกองกลาง
1953
พ่อครับ รักผมได้ไหม?
พ่อครับ...รักผมได้ไหม? (อังกฤษ: Like Father, Like Son) เป็นภาพยนตร์ญี่ปุ่น ที่ออกฉายในปี ค.ศ. 2013 กำกับโดย ฮิโระคาสุ โคเรเอดะ นำแสดงโดย มาซาฮารุ ฟุกุยามะ
เนื้อเรื่องย่อ
"เรียวตะ" คือผู้ชายญี่ปุ่นที่ได้รับทุกสิ่งที่คู่ควรจากการทำงานหนัก และเชื่อเสมอว่าครอบครัวของเขาเดินอยู่บนเส้นทางที่เพียบพร้อม จนวันหนึ่งเขาและภรรยา "มิโดริ" ได้รับโทรศัพท์แจ้งผลตรวจเลือดจากโรงพยาบาล ผลตรวจชี้ชัดว่าลูกชายวัย 6 ขวบ "เคตะ" ไม่ใช่ลูกแท้ๆ ของพวกเขา โรงพยาบาลให้เด็กผิดไป เรื่องราวอันอลวนอลเวงนี้จะจบลงเช่นไร
เจ้าคณะใหญ่หนใต้
เจ้าคณะใหญ่หนใต้ ทักษิณมหาคณิศวราธิบดี เป็นตำแหน่งเจ้าคณะใหญ่ปฏิบัติหน้าที่ในเขตปกครองคณะสงฆ์หนใต้ ภาคใต้ของประเทศไทย
ตามมาตรา 10 แห่งพระราชบัญญัติคณะสงฆ์ (ฉบับที่ 2) พ.ศ. 2535 กำหนดให้มีเจ้าคณะใหญ่ปฏิบัติหน้าที่ในเขตปกครองคณะสงฆ์ตามที่กำหนดในกฎมหาเถรสมาคม
มหาเถรสมาคมจึงตรา "กฎมหาเถรสมาคม ฉบับที่ 15 (พ.ศ. 2535) ว่าด้วยระเบียบการปกครองคณะสงฆ์" กำหนดให้เจ้าคณะใหญ่หนใต้ปฏิบัติหน้าที่ในเขตปกครองคณะสงฆ์ ภาค 16  ภาค 17 ภาค 18
ขอบเขตการปกครองในหนใต้
เจ้าคณะใหญ่หนใต้ มีเขตปกครองคณะสงฆ์ระดับภาค 3 ภาค ได้แก่ ดังต่อไปนี้
รวมทั้งหมด มีจังหวัดที่อยู่ในขอบเขตการปกครองดูแลของเจ้าคณะใหญ่หนใต้ทั้งสิ้น 14 จังหวัด
เจ้าคณะใหญ่หนใต้รูปปัจจุบันคือ สมเด็จพระมหาวชิรมังคลาจารย์ (สงัด ปญฺญาวุโธ) วัดกะพังสุรินทร์ จังหวัดตรัง
อำนาจหน้าที่เจ้าคณะใหญ่หนใต้
เจ้าคณะใหญ่หนใต้ มีอำนาจหน้าที่การปกครองคณะสงฆ์จังหวัดต่างๆ ในเขตภาคการปกครองของตนตามพระราชบัญญัติคณะสงฆ์และกฎมหาเถรสมาคม ดังนี้
โรงเรียนสารสิทธิ์พิทยาลัย
โรงเรียนสารสิทธิ์พิทยาลัย (Sarasit Phithayalai School) ตั้งอยู่บนเลขที่ 76 ถนนสารสิทธิ์ฯ ตำบลบ้านโป่ง อำเภอบ้านโป่ง จังหวัดราชบุรี เป็นโรงเรียนเอกชนขนาดใหญ่ประเภทสามัญศึกษาในเครือคณะซาเลเซียนของคุณพ่อบอสโก สังกัดสำนักงานคณะกรรมการส่งเสริมการศึกษาเอกชน กระทรวงศึกษาธิการ โดยได้รับใบอนุญาตจัดตั้งเมื่อ พ.ศ. 2471 ซึ่งถือเป็นโรงเรียนแห่งแรกของคณะซาเลเซียนในประเทศไทย
เดิมชื่อว่า "โรงเรียนเซนต์โยแซฟบ้านโป่ง" (Saint Joseph College Banpong) ต่อมาในปี พ.ศ 2484 เมื่อจอมพลแปลก พิบูลสงคราม เป็นนายกรัฐมนตรี ได้ชูแนวความคิดชาตินิยมไทยขึ้นมา กระทรวงศึกษาธิการจึงบังคับเปลี่ยนชื่อโรงเรียนให้เป็นภาษาไทยทั้งหมด ดังนั้น โรงเรียนเซนต์โยแซฟบ้านโป่งจึงได้เปลี่ยนชื่อโรงเรียนเป็น "โรงเรียนสารสิทธิ์พิทยาลัย" (Sarasit Phithayalai School) โดยคำว่า สารสิทธิ์ (Sarasit) แผลงมาจากคำว่า ซาเลเซียน (Salesian) อันเป็นชื่อของคณะซาเลเซียนของคุณพ่อบอสโก ซึ่งชื่อนี้ได้รับการประพันธ์มาจาก ศาสตราจารย์ นาวาเอก พระเรี่ยมวิรัชชพากย์ (เรี่ยม ทรรทรานนท์) อดีตเอกอัครราชทูตไทยประจำกรุงปารีสในสมัยนั้น
ปัจจุบัน โรงเรียนสารสิทธิ์พิทยาลัยเปิดรับเฉพาะนักเรียนชาย (โรงเรียนชายล้วน) ตั้งแต่ชั้นเตรียมอนุบาล ถึง มัธยมศึกษาปีที่ 6 ประกอบด้วยกัน 7 หลักสูตร ได้แก่ หลักสูตรสามัญ, หลักสูตรเตรียมอนุบาล, หลักสูตร STEM (IP), หลักสูตร 3 ภาษา (SME), หลักสูตรติวเข้มเพื่อเข้ามหาลัยในฝัน (Uni), หลักสูตรการออกแบบ, และหลักสูตรดนตรี โดยมีทั้งแผนกนักเรียนไป - กลับ และแผนกนักเรียนนักเรียนประจำ
อาคารสถานที่
มีทั้งหมด 8 อาคาร บนเนื้อที่ 12 ไร่ ประกอบด้วย
ศิษย์เก่า
องคมนตรี ธุรกิจ การเมือง การศึกษา
กีฬา
บันเทิง ศาสนา
เพชรบางบอน ส.ธนะภิญโญ
เพชรบางบอน ส.ธนะภิญโญ หรือ เพชรบางบอน ก่อเกียรติยิม นักมวยสากลอาชีพชาวไทย มีชื่อจริงว่า การุณย์ จารุเพียรเลิศ (ชื่อเล่น: แก๊ป) เกิดเมื่อวันที่ 15 สิงหาคม พ.ศ. 2528 ที่แขวงบางบอน เขตบางขุนเทียน (ปัจจุบัน คือ เขตบางบอน) กรุงเทพมหานคร
ประวัติ
ในวันที่ 4 มิถุนายน พ.ศ. 2559 เพชรบางบอนมีกำหนดชกเพื่อหาตัวผู้ชิงแชมป์โลก WBO ในรุ่นจูเนียร์แบนตั้มเวท กับนาโอยะ อิโนอูเอะ เจ้าของตำแหน่งชาวญี่ปุ่น กับ พอล บัตเลอร์ นักมวยชาวอังกฤษ ซึ่งเป็นอดีตแชมป์โลก IBF รุ่นเดียวกันนี้ของ ที่ลิเวอร์พูลเอคโคอารีนา ในเมืองลิเวอร์พูล ประเทศอังกฤษ แต่ทว่าเมื่อมีการชั่งน้ำหนักตัวก่อนขึ้นชก บัตเลอร์ไม่สามารถทำน้ำหนักให้อยู่ในพิกัดได้ การชกจึงถูกยกเลิกไป
แต่เพชรบางบอนก็ยังได้สิทธิในการชิงแชมป์โลก ในวันที่ 4 กันยายน ปีเดียวกัน เพชรบางบอนขึ้นชิงแชมป์โลกกับ อิโนเอะ ที่สกายอารีนา ซามะ จังหวัดคานางาวะ ซึ่งเป็นบ้านเกิดของนาโอยะเอง โดยมีฉัตรชัย สาสกุล อดีตนักมวยสากลสมัครทีมชาติไทยและอดีตแชมป์โลก WBC รุ่นฟลายเวท เป็นผู้ฝึกสอน เพชรบางบอนเป็นฝ่ายแพ้ทีเคโอไปในยกที่ 10 โดยถูกชกลงไปให้กรรมการนับ 8 ก่อน แม้จะลุกขึ้นมาได้ แต่ทว่าไม่ได้อยู่ในสภาพที่ชกต่อไปได้ กรรมการห้ามบนเวทีจึงยุติการชก
เกียรติประวัติ
ชิงแชมป์ไต่บัลลังก์โลก ครั้งที่ 4 17 สิงหาคม 2560 ไฟท์คะแนนยกที่ 2
พระแสนเมือง
พระแสนเมือง ทรงครองแคว้นล้านนาโดยมีอาณาเขตอิทธิพลด้านตะวันตกของแคว้นล้านนาเดิมในฐานะเจ้าเมืองเชียงใหม่ ตั้งแต่ปี พ.ศ. 2189 - 2202 ในรัชกาลนี้ พม่าเริ่มมีปัญหากับจีนฮ่อซึ่งเป็นกองกำลังของราชวงศ์หมิงที่ถูกขับไล่ลงมาทางใต้โดยราชวงศ์ชิง